projecte-aina/dolly3k_ca huggingface dataset:
Pregunta: Quines coses farien augmentar la velocitat dels diners en una economia?
Resposta: La velocitat dels diners és un terme de macroeconomia que es refereix a la velocitat amb la qual els diners canvien de mans, que pot determinar-se dividint la producció econòmica agregada anual (també anomenada producte interior brut) d'un país pel subministrament de diners aplicable. La velocitat dels diners pot veure's afectada per moltes coses. Un optimisme i confiança creixents entre els consumidors i les empreses pot augmentar la velocitat, mentre que una reducció de la velocitat pot produir-se quan la gent i les empreses són més pessimistes o senten més incertesa sobre el seu futur financer. Les millores tecnològiques que fan que les transaccions siguin més eficients també poden augmentar-ne la velocitat.
Pregunta: Què és millor, el raïm negre o el verd?
Resposta: En general, el raïm negre i rosat té més antioxidants que el raïm verd o blanc. Els antioxidants que es troben al raïm poden ajudar a protegir les cèl·lules contra els radicals lliures, que són un subproducte dels processos biològics del cos
Pregunta: Quina és la diferència entre les botes de surf de neu i les d'esquí?
Resposta: Les botes de surf de neu habitualment funcionen com sabates per a la neu dures perquè els acoblaments del surf de neu proporcionen un suport rígid per girar. D'altra banda, les botes d'esquí són molt més rígides perquè els acoblaments només funcionen per mantenir les botes acoblades als esquís. Les botes d'esquí mateixes proporcionen gran part del suport rígid que ofereixen les fixacions de surf de neu.
Pregunta: Quina és la distància entre les bases en el beisbol professional?
Resposta: Cada base està separada per 27 metres i mig en el beisbol professional.
Pregunta: Què és un piano?
Resposta: Un piano és un instrument de tecles que utilitza martells de fusta per colpejar una corda que produeix un so. Els martells d'un piano estan recoberts d'un material suau perquè no malmetin la corda que colpegen quan es prem una tecla. S'ha de tocar aquest instrument amb una o dues mans en sincronia en un teclat i quan les tecles colpegen en una successió unificada s'obté música o una seqüència de sons que és agradable escoltar.
Pregunta: Coques o gofres?
Resposta: No és fàcil decidir-se entre dos productes per esmorzar tan bons. Tant les coques com les gofres tenen avantatges i inconvenients. Per una banda, les coques són lleugeres i toves i es poden menjar fàcilment d'una mossegada. Per altra banda, les gofres són lleugeres, mastegables i poden ser cruixents amb la quantitat de sucre adequada. La composició de les coques i les gofres és similar. Per a les coques es necessita una paella; per a les gofres es necessita una gofrera. Tant les coques com les gofres poden menjar-se amb xarop, que és deliciós. La decisió de menjar una coca o una gofra al matí pot prendre's segons com et sentis aquell matí.
Pregunta: Digues algunes formes per fer que un nen petit pari de plorar.
Resposta: Abraça el teu petit per confortar-lo; intenta reconciliar els nens quan es barallin si aquesta és la font del conflicte; si això no funciona, crida més que el nen petit
Pregunta: A quin clima es troben normalment els cactus?
Resposta: Els cactus són plantes que creixen especialment en climes desèrtics.
Pregunta: Quina tècnica literària s'utilitza a la frase “cuit en una voravia d'estiu suau”?
Resposta: “Cuit en una voravia d'estiu suau" és un exemple d'al·literació, que és una tècnica literària emprada sovint per emfatitzar una frase o fer que una frase destaqui més per a un lector.
Pregunta: Escriu unes quantes frases que expliquin els criteris que has utilitzat per escollir el teu restaurant de menjar ràpid preferit.
Resposta: Els criteris més importants que utilitzo són el gust del menjar i les begudes. Tot i que hi ha altres factors importants com el preu i la varietat d'opcions de menú, en última instància el gust del menjar és el factor més important.
Pregunta: El tipus de bicicleta que compris dependrà d'unes quantes variables diferents a considerar. Estàs buscant una bicicleta de ciutat, híbrida, plegable o tot terreny? Quants diners tens previst gastar en la bicicleta també és important quan es prenen aquestes decisions, ja que hi ha cents d'opcions entre les quals escollir. També hi ha opcions per personalitzar bicicletes.
Resposta: M'agradaria gastar menys de 1000 euros per la meva bicicleta híbrida.
Pregunta: Identifica quins d'aquests animals viu a l'aigua i quins viuen a terra: elefants, llops, taurons, dofins, vaques, ossos rentadors, porcs.
Resposta: De la llista proporcionada, només els taurons i els dofins viuen a l'aigua. La resta viuen a terra: elefants, llops, vaques, ossos rentadors, porcs.
Pregunta: En el camp de l'economia, què es considera un monopoli?
Resposta: Un monopoli és quan una única empresa o individu té una posició dominant en un mercat i pot fer pujar els preus lliurement sense risc de perdre clients amb productes de la competència. En general, els monopolis no es fomenten, ja que redueixen la competència.
Pregunta: Quina és una espècie de peix? Llobarro o aguts.
Resposta: Llobarro.
Pregunta: Quina fruita seca s'utilitza habitualment quan es fa pesto?
Resposta: S'utilitzen pinyons en el pesto.
Pregunta: Està creixent la voluntat de no voler tenir fills? Si és així, quines són les causes principals? Quin podria ser el seu impacte?
Resposta: La vida ràpida i fàcil disponibilitat de la contracepció efectiva ha augmentat el nombre de parells que opten per no tenir fills. Hi ha múltiples raons per les quals no tenir fills està de moda. La decisió de tenir un fill comporta moltes responsabilitats i moltes parelles no volen tenir-les. Algunes parelles eviten la idea de tenir fills basant-se en experiències passades a la família o simplement perquè no tenir un fill obre noves vies per explorar i passar temps fent altres coses valuoses en aquesta vida. La falta de voluntat de suportar la càrrega econòmica de criar un fill és una altra raó per la qual moltes parelles descarten la idea.

No obstant això, la tendència representa l'augment de la deterioració de les relacions interpersonals. Evita la superpoblació i té un impacte indirecte en esdeveniments com la recessió, la inflació, l'escalfament global, etc., i en un món centrat en els consumidors no pot ignorar-se el ressò d'aquesta tendència en l'economia global.
Pregunta: Com és de difícil aprendre a esquiar?
Resposta: Aprendre com esquiar és moderadament difícil. Depenent de si aprens pel teu compte o contractes un instructor professional, la idea és anar a esquiar com a mínim entre cinc i vuit vegades abans que et sentis còmode sobre els esquís. També hi ha diferents muntanyes que ofereixen diversos terrenys que poden impactar en la rapidesa amb la qual s'aprèn a esquiar. S'aconsella que els principiants vagin per les pistes d'esquí etiquetades com a verdes en qualsevol muntanya, ja que estan classificades com la forma més fàcil de baixar la muntanya.
Pregunta: Tens por?
Resposta: Per descomptat. Tot el món té por d'una cosa o una altra. Només és la intensitat la que fa que sigui diferent. Vull dir que pot ser que tingui por de les altures, però puc escollir que no m'afecti fins i tot quan estic en un lloc alt, per exemple cantant una cançoneta i distraient la ment. La por és dins del teu cap. No tinguis por.
Pregunta: Quins factors influeixen en els problemes de salut mental dels joves?
Resposta: Són molts els factors que influeixen en els problemes de salut mental de la població actual:
- L'alta inflació
- Estancament salarial
- Baixes perspectives laborals
- Accés deficient a l'atenció sanitària física i mental
- Falta d'habitatge en propietat
- Presència superficial en Internet
Pregunta: Què és un adjectiu?
Resposta: Un adjectiu és una paraula que descriu un nom o un nom propi. Un substantiu és una persona, un lloc o una cosa, i un nom propi és el nom d'una persona. Un adjectiu seria una paraula descriptiva com ara bonic, intel·ligent o divertit. Exemples d'ús d'aquests adjectius són els següents: ella és bonica, el castell inflable és un lloc divertit o la Sally és una persona intel·ligent.
Pregunta: Quin dels dos és més bo per a la salut, el cafè o el te?
Resposta: Ni el cafè ni el te són bons per a la salut, però en general, si comparem el cafè amb el te, el te és una mica millor que el cafè, ja que el cafè conté més cafeïna que el te. El consum de tots dos ha de limitar-se a prendre'n 1-2 al dia, ja que fer-ne un consum excessiu no seria bo per a la salut.
Pregunta: Com pot estar escalfant-se el clima si a la meva ciutat continuen havent-hi torbs?
Resposta: El concepte més important entorn del canvi climàtic és que el "temps", com ara les tempestes de neu i els torbs, és quelcom diferent del "clima". En el canvi climàtic els elements extrems són el que fluctuen més: els freds són més freds i les calors són més calentes. Això s'assemblaria a l'experiència que puguis tenir amb les tempestes de neu i torbs. En realitat, és possible que experimentis un clima fred més extrem a mesura que el planeta s'escalfa a causa dels gasos d'efecte d'hivernacle, ja que el corrent en raig està canviant i les temperatures més càlides dels oceans introdueixen més vapor d'aigua en l'atmosfera. Encara que pugui semblar que el temps continua sent fred en l'àmbit local, gairebé tots els científics estan d'acord que el canvi climàtic està provocant un temps més extrem a tot el món.
Pregunta: Quines són cinc formes totalment diferents i creatives de descriure la utilitat de la policia?
Resposta: 1. La policia serveix de "guardià vigilant" per mantenir-nos fora de perill.
2. La policia és un "protector de la llei" que ens protegeix de què ens facin mal.
3. La policia és un "executor imparcial" de la llei.
4. La policia és un "intermediari de la justícia" que ens ajuda a obtenir justícia.
5. La policia és un "conseller de la llei" que ens ajuda a entendre la llei.
Pregunta: Per què els gats són millors que els gossos?
Resposta: Aquesta és una pregunta força subjectiva, la resposta de la qual dependrà de les preferències de cada persona. Hi ha moltes raons per les quals algunes persones prefereixen els gats als gossos. Per exemple, alguns gats són molt afectuosos i se senten molt lligats als seus amos, i tenen personalitats que a algunes persones fan que els atreguin més que els gossos. També poden ser més fàcils de cuidar i més barats de mantenir. Com són animals domèstics més petits, això fa que sigui més fàcil de mantenir l'entorn net. Són només alguns exemples de per què algunes persones prefereixen els gats als gossos.
Pregunta: Dels articles següents -tomàquet, bròcoli, avió, salsitxa, pinya, herba, mel i llet-, quins no li agradaria consumir-los a un humà?
Resposta: Un humà preferiria no menjar ni un avió ni herba.
Pregunta: Per què necessita diners la gent?
Resposta: La gent necessita diners per satisfer les seves necessitats bàsiques, com ara menjar, comprar roba i tenir un habitatge, per tal de poder de gaudir d’una vida com una persona. També exerceix un paper fonamental en l'educació, ja que molts estudis demostren que hi ha una relació proporcional entre els ingressos familiars i el nivell educatiu dels fills, la qual cosa estaria vinculada amb el seu èxit posterior en la societat. Els diners també ofereixen oportunitats per enriquir la vida i augmentar l’estat de benestar. Donada la seva importància, la gent sol lluitar per aconseguir-ne i, malauradament, els diners són causa de la comesa de delictes.
Pregunta: Quins mètodes hi ha per millorar la velocitat de carrera?
Resposta: Hi ha diversos mètodes d'entrenament que permeten augmentar la velocitat de carrera, i tots combinen amb els tempos de diferents formes.
L'entrenament per intervals és una manera d'augmentar la velocitat de carrera. En aquesta forma d'entrenament, s'alternen ritmes lents i ràpids en una mateixa sessió d'entrenament. Es fan diverses repeticions alternant entre ritmes de carrera ràpids i pauses al trot. En funció de la distància i la velocitat que ens hem marcat com a objectiu, la unitat d'entrenament pot dissenyar-se de diferents maneres. És a dir, un corredor de marató faria entrenaments per intervals, que és diferent del que faria un corredor de 800 metres.
Una altra manera d'entrenar i augmentar la velocitat de carrera és fent carreres de tempos. En aquesta modalitat es corre a un ritme superior al ritme objectiu real. La intensitat de la càrrega és també proporcionalment més alta, per la qual cosa la durada de la càrrega i la distància són més curtes.
No obstant això, és important recordar en general que l'entrenament de base és tan important per augmentar la velocitat de carrera com ho són les sessions ràpides de tempos. És amb les carreres llargues que s'estableixen les bases adequades per anar augmentant la velocitat tot combinant-les amb les unitats de velocitats abans esmentades.
Pregunta: Quins gelats no combinen bé?
Resposta: Algunes combinacions de gelats que probablement no funcionarien són el caramel de canyella amb almívar de llet calent, ossets de gominola amb tasses de mantega de cacauet o molles de galeta amb pinya.
Pregunta: Què és un entorn de laboratori?
Resposta: Un entorn de laboratori és un lloc que té ordinadors o servidors destinats a dur a terme proves de diferents casos d'ús o projectes en escenaris diversos de desenvolupament, proves i producció. Els entorns de laboratori també poden tenir establertes unes normes de seguretat més relaxades si s'està provant una nova tecnologia que vol fer servir una empresa i es vol, per tant, obtenir més ràpidament una resposta positiva o negativa. Els entorns de laboratori els estalvien, doncs, diners perquè les solucions i les proves de concepte es poden desenvolupar molt més ràpid i això permet reduir el temps necessari perquè una decisió tecnològica o el desenvolupament d'un projecte generin valor.
Pregunta: Què és un concurs de lectura a primera vista?
Resposta: En educació musical, la lectura a primera vista és la capacitat d'interpretar en pocs minuts una composició musical que veiem per primer cop. Els estudiants de música solen entrar en una sala d'assaig amb els instruments que se'ls han assignat, s'asseuen i disposen d'uns minuts per aprendre aquella nova peça. Sovint, es permet als directors d'orquestra guiar-los una mica a través de la composició, sigui picant de mans o cantant, però no es permet als estudiants practicar la peça o escriure'n la notació musical. El grup que ofereix la millor interpretació (segons els jutges del concurs) dins el temps establert és qui guanya el concurs.
Pregunta: Quin és un currículum habitual de matemàtiques per a un alumne de 5è curs?
Resposta: El currículum de matemàtiques de 5è curs típic estaria format pels continguts següents:
1. Treballar nombres i operacions amb nombres enters, decimals, fraccions, percentatges i proporcions.
2. Fer una lleu introducció a l'àlgebra i al pensament abstracte.
3. Aprendre les àrees i perímetres de formes, i introduir-los als triangles, rectes, segments, angles, etc.
4. Traduir problemes de paraules a matemàtiques simbòliques per resoldre problemes de lògica.
Pregunta: Quina de les condicions següents seria o bona o dolenta per fer una passejada amb bicicleta? Una pluja torrencial, un cel assolellat, una calamarsa, un dia ennuvolat, una boira densa, un vent fort i una brisa lleugera.
Resposta: Pluja torrencial: dolent; cel assolellat: bo; calamarsa: dolent; dia ennuvolat: bo; boira densa: dolent; vent fort: dolent; brisa lleugera: bo.
Pregunta: Per què és blau l'oceà?
Resposta: L'oceà és blau perquè l'aigua absorbeix els colors de la part vermella de l'espectre lluminós. En aquest sentit, actua com un filtre que permet que penetrin els colors de la part blava de l'espectre de llum i que puguem veure'ls. L'oceà també pot adquirir tonalitats verdes, vermelles o d'un altre tipus quan la llum rebota en els sediments i partícules que suren a l'aigua.
Pregunta: Què és la llibertat?
Resposta: Vull pensar en la llibertat com a la capacitat de ser lliure, llavors penso: "Què significa ser lliure? Lliure de preocupacions, lliure de responsabilitats, lliure de les pressions del món".
La llibertat aleshores seria més un estat mental que un adjectiu que descriu un objecte.
Pregunta: Com s'elabora l'arròs blanc?
Resposta: L'arròs blanc s'elabora a partir de l'arròs integral. Al voltant de la part exterior de l'arròs integral hi ha una capa de segó que s'extrau i de la que se n'elimina el germen. El que queda és una composició amilàcia. Durant aquest procés també s'eliminen la majoria de les vitamines i minerals, i és per això que se sol preferir l'arròs integral com a una alternativa més sana a l'arròs blanc. L'arròs blanc no té cap valor nutritiu perquè se li han eliminat els nutrients durant el procés d'elaboració.
Pregunta: Què se li pot dir a algú que lluita contra una addicció?
Resposta: En primer lloc, informa't tu mateix. Siguis sincer amb aquesta persona i explica-li que la seva addicció no només li fa mal a ell/a, sinó que també afecta els seus éssers estimats. Deixa-li clar que vols que busqui ajuda i que et preocupa la seva seguretat. No siguis tolerant, però tingues expectatives que siguin realistes i ajuda'l/-la a aconseguir el suport i l'assessorament que necessita per sortir-se'n.
Pregunta: Què és un màquina de polir?
Resposta: Una màquina de polir és una màquina que allisa les pistes de gel que s'utilitzen per patinar. S'usa en el patinatge recreatiu, el patinatge professional, el patinatge d'equip i, fins i tot, en les pistes de patinatge olímpiques. Un cop allisat el gel, el patinatge és més fàcil i segur de practicar perquè hi ha menys riscos d'ensopegar amb trossets de gel.
Pregunta: Quins tipus de vàters porten les autocaravanes?
Resposta: En les autocaravanes hi trobem tres tipus principals de vàters, juntament amb altres opcions més rares de veure però també disponibles. La majoria d'autocaravanes fan servir un sistema de "dipòsit", pel qual l'aigua del lavabo i de la dutxa va a parar al dipòsit "gris" i els residus del vàter, al dipòsit "negre". Aquests dipòsits s'han de buidar regularment en funció de la capacitat que tinguin. Els vàters que incorporen aquest sistema de dipòsit solen funcionar com un vàter de casa, però consumeixen menys aigua i porten un pedal per tirar la cadena. Hi ha dos tipus més de vàters que també trobem sovint en les autocaravanes reconvertides pels mateixos usuaris. En primer lloc, els vàters de cassette són essencialment dipòsits de retenció per als residus del vàter, que després es treuen del vehicle i es buiden manualment. La part del "cassette" del vàter sol estar col·locada sobre unes rodes i pot buidar-se en un abocador o en un lavabo públic. Els vàters de compostatge són l'últim tipus de vàter habitual que podem
trobar en una autocaravana. Els vàters de compostatge són inodors "secs", en els quals els residus fan cap a un dipòsit on es mesclen amb un material de compostatge i es converteixen en abonament. Malgrat que la mescla de compost s'ha de remoure de tant en tant, els vàters de compostatge no cal buidar-los amb tanta freqüència. Hi ha inodors que són menys usuals de trobar en les autocaravanes, com, per exemple els d'incineració, però actualment el seu ús no està gaire estès.
Pregunta: Què és una direcció absoluta en memòria?
Resposta: Una direcció absoluta (màquina) que especifica una ubicació física en la memòria.
Pregunta: És ètica l'eutanàsia?
Resposta: L'eutanàsia o mort piadosa és un acte de suïcidi i de retirada de l'atenció mèdica assistits per un metge.
Alguns dels seus defensors addueixen el dret a la dignitat en la vida i en la mort.
No obstant això, hi ha arguments vàlids que sostenen que fer un mal ús d'aquesta llei pot causar morts no desitjades, que llavors serien homicidis.
Es tracta d'un tema controvertit.
Pregunta: Digues-me si són colors primaris o secundaris: Groc, Blau, Verd, Taronja, Vermell, Violeta
Resposta: Colors primaris: vermell, groc i blau
Colors secundaris: verd, taronja i violeta
Pregunta: Què pot fer un grup de treball per fomentar la seguretat psicològica? 
Resposta: Respectar el temps personal no enviant missatges per Slack o invitacions a reunions quan un company està absent.
Demanar comentaris detallats i específics.
Donar per fet una intenció positiva.
Involucrar massa a les persones i respectar-les quan vulguin o necessitin fer un pas enrere.
Aclarir les funcions de cada persona en els projectes.
Si es necessita que algú s'encarregui de fer una tasca, demanar-ho.
Intentar crear una cultura de la col·laboració.
Pregunta: Fes-me una llista de coses que puc fer amb el meu iwatch d'Apple.
Resposta: Hi ha moltes coses que pots fer amb un iwatch d'Apple. Per començar, si t'agrada el fitnes, pots utilitzar-lo per supervisar la teva forma física i els teus objectius d'entrenament en relació amb el pes. A més, també pots usar-lo per controlar el teu cicle del son i assegurar-te que dorms tan bé com sigui possible. Per obtenir més informació sobre l'iwatch, visita el lloc web d'Apple i consulta-hi la llista completa de funcions.
Pregunta: Quines coses podria fer un graduat escolar si es pren un any sabàtic entre l'institut i la universitat?
Resposta: Anar a un col·legi comunitari, assistir a classes diferents i veure quines assignatures li agraden.
Viatjar / anar de motxiller a alguna part diferent del món.
Trobar una feina, guanyar una mica de diners i adquirir experiència laboral.
Emprendre un projecte que l'apassioni i intentar que funcioni.
Treballar com a voluntari en una organització sense ànim de lucre en una àrea en què vulgui desenvolupar la seva carrera professional.
Pregunta: Com puc aprendre a fer snowboard?
Resposta: Encara que hi ha moltes formes diferents d'aprendre a fer snowboard o surf de neu, aquestes són algunes de les més habituals:

1. Inscriure't a una classe professional. Solen ser de mitja jornada o de jornada completa, i s'imparteixen a través de classes particulars o en grups de fins a vuit persones.
2. Que te n'ensenyi un amic. És una forma més econòmica, però assegura't que el teu amic sàpiga ensenyar correctament.
3. Aprendre'n sol. Utilitza tutorials en vídeo que trobaràs en diversos llocs i atreveix-te a provar-ho.

Recorda que el surf de neu, encara que divertit, no deixa de ser una activitat on també et pots arribar a fer mal, així que procura portar sempre un casc que et vagi a mida.
Pregunta: Cal que faci el llit cada dia?
Resposta: Fer el llit cada dia és molt important per diverses raons. Ajuda a mantenir a ratlla les xinxes. Quan els àcars de la pols s'exposen a la llum també moren. Si no fem el llit o no airegem els llençols, es creen unes zones al llit on pot acumular-se calor i humitat, que són les condicions ideals perquè proliferin les xinxes i els àcars de la pols.
Pregunta: Quin és el valor de la x si x^2 = 4?
Resposta: El valor de la x és 2 o -2. Això es deu al fet que el quadrat de tots dos números és 4, tal com s'indica a continuació:

2 * 2 = 4
-2 * -2 = 4
Pregunta: Què és un verb?
Resposta: Un verb és una paraula que descriu el que fa el subjecte d'una frase. Els verbs poden indicar accions (físiques o mentals), successos i estats.
Pregunta: Sortiràs a passejar avui?
Resposta: Després d'aquests últims dies de pluja, avui sí que sortiré a passejar! Amb aquest temps tan assolellat, quedar-se a casa seria una llàstima!
Pregunta: Dona'm idees per regalar a la xicota
Resposta: Aquí tens algunes possibles idees per fer un regal per a la teva xicota

* cita romàntica
* unes flors
* uns peluixos
* unes sabates
* roba
Per fer-li un bon regal, pensa en les coses que més li agraden a la teva xicota. Seria bo que personalitzessis el teu regal en funció dels seus interessos.